Document ID: 32013D0655

DEĊIŻJONI TAL-KUMMISSJONI
tat-13 ta’ Novembru 2013
li taġġusta kull xahar bejn l-1 ta’ Awwissu 2012 u l-1 ta’ Ġunju 2013 il-koeffiċjenti korrettivi li japplikaw għar-remunerazzjoniji tal-uffiċjali, l-aġenti temporanji u l-aġenti b’kuntratt tal-Unjoni Ewropea li jaħdmu f’pajjiżi terzi
(2013/655/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolamenti tal-Persunal tal-Uffiċjali u l-Kondizzjonijiet tal-Impjieg tal-Aġenti l-Oħra tal-Unjoni Ewropea, kif stabbiliti permezz tar-Regolament tal-Kunsill (KEE, Euratom, KEFA) Nru 259259/68 (1), u b’mod partikolari t-tieni paragrafu tal-Artikolu 13, tal-Anness X tiegħu,
Billi:
(1)
L-istatistiċi disponibbli għall-Kummissjoni juru li għal ċerti pajjiżi terzi l-varjazzjoni fl-għoli tal-ħajja mkejla fuq il-bażi ta’ koeffiċjent ta’ korrezzjoni u r-rata tal-kambju korrispondenti qabżet il-5 % minn mindu koeffiċjenti ta’ korrezzjoni applikabbli għar-remunerazzjoni tal-uffiċjali, l-aġenti temporanji u l-aġenti kuntrattwali tal-Unjoni Ewropea li jaħdmu f’pajjiżi terzi mħallsa fil-munita tal-pajjiż ta’ impjieg tagħhom ġew stabbiliti l-aħħar;
(2)
Skont it-tieni paragrafu tal-Artikolu 13 tal-Anness X tar-Regolamenti tal-Persunal f’dan il-każ dawk il-koeffiċjenti ta’ korrezzjoni jeħtieġ li jiġu aġġustati kull xahar, b’effett mill-1 ta’ Awwissu, l-1 ta’ Ottubru, l-1 ta’ Novembru, l-1 ta’ Diċembru 2012 u l-1 ta’ Jannar, l-1 ta’ Frar, l-1 ta’ Marzu, l-1 ta’ April, l-1 ta’ Mejju u l-1 ta’ Ġunju 2013, rispettivament,
ADOTTAT DIN ID-DEĊIŻJONI:
Artikolu 1
Il-koeffiċjenti ta’ korrezzjoni applikabbli għar-remunerazzjonijiet tal-uffiċjali, l-aġenti temporanji u l-aġenti kuntrattwali tal-Unjoni Ewropea li jaqdu dmirijiethom fil-pajjiżi terzi, u li huma mħallsin fil-munita tal-pajjiż fejn ikunu qed jaħdmu, huma adattati għal ċerti pajjiżi indikati fl-Anness għal din id-Deċiżjoni. Dan l-Anness fih għaxar tabelli mensili li juru liema pajjiżi huma kkonċernati u liema huma d-dati effettivi applikabbli għal kull wieħed minnhom.
Ir-rati tal-kambju użati għall-kalkolu ta’ dawn ir-remunerazzjonijiet huma stabbiliti f’konformità mar-regoli dettaljati għall-implimentazzjoni tar-Regolament Finanzjarju (2) u jikkorrespondu għad-dati rilevanti indikati fit-tabelli mill-Anness.
Artikolu 2
Din id-Deċiżjoni tidħol fis-seħħ l-għada tal-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
Magħmul fi Brussell, it-13 ta’ Novembru 2013.

Labels: 9
5
15